JUMAL KÕNELEB
Tere jälle! Oleme rääkinud armastuse teest.
Maailmas on palju erinevaid teid:
asfalt-, kruusa-, maanteid, kiirteid...
Ka Taevas on teed. Kuldsed tänavad.
Piibel räägib, et parim tee on armastuse tee.
Usun, et ka Taevas on kuldsed tänavad täis armastust.
Piibel ütleb, et armastuse tee on kõikidest teedest parem.
Ülevam kõikidest. See on parim tee käimiseks.
Seda pole alati kerge käia,
aga Piibel lubab, et armastus võidab alati.
Täna läheme sellele armastuse teele.
Paulus innustab meid, öeldes 1 Korintlastele 12 viimases salmis:
"Ja ma näitan teile veel ülevama tee."
Ja sealt algab armastuse tee.
Nüüd lähemegi sellele teele.
Vaatame, mida Paulus sellest räägib.
Kui täna vaatame 1Korintlastele 13 ptk'i,
võib see Sõna taas südamesse lõigata.
See on tõesti kahe teraga mõõk.
Pean ütlema, et sõnum armastusest on minu jaoks see,
mis lõikab kõige rohkem südamesse.
Vahel on see sõnum, mida ma ei tahakski üldse kuulata.
See tundub nii suure väljakutsena.
Pidin tänasele teele lausa risti endale toeks kaasa võtma.
See rist meenutab, et kõiges on küsimus armust.
Arm aitab meid.
Jumala armastus põhineb armul. Kõik saab alguse Jeesuse ristist.
Johannese 13:34 ütleb Johannes:
"Ma annan teile uue käsu: armastage üksteist!
Nõnda nagu mina teid olen armastanud, armastage teiegi üksteist!"
Minul tekib sel teemal küsimus, kuidas see on võimalik?
Kuidas on võimalik täita seda käsku?
Kuidas see on võimalik, kui elame selles maailmas,
kõikide väljakutsete ja raskuste keskel ja erinevates inimsuhetes?
Maailmas on palju vastikuid sõnu ja palju vastikuid tegusid.
See maailm on kole koht, on palju, mis teeb südamele valu.
Mõnikord mõtlen, et oleks hea elada Vana Testamendi ajal.
Kas poleks targem elada "silm silma ja hammas hamba vastu",
see oleks palju õiglasem.
Minul on küll vahel tunne, et mina tahan, et õiglus saaks jalule,
sest kõik on valesti!
Tahan õiglust ja seda, et paha saaks teenitud palga, karistuse,
mis oleks korralik ja range ning ilma igasuguse naljata.
Selline ma olen. Just.
Piibli keskkohas, Vana Testamendi lõpus,
algab Uue Testamendi algusega uus ajajärk maailma ajaloos.
Algab uus aeg. Algab armu aeg.
Enam ei käi asjad nii nagu Vana Testamendi ajal,
kus oli "silm silma ja hammas hamba vastu".
Kui järele mõtelda, on see hea, et me elame armu ajal,
sest nüüd on ka minul endal võimalus saada armu.
Muidu nõuame kergelt õiglust teiste osas, aga armu enda osas.
"Arm minule, aga kättemaks teistele", see on "Joy testament".
Kuna me aga elame nüüd armu all, on ka minul võimalus armu saada.
Ja ma vajan seda ning see on tegelikult ikka hea.
Ma võin saada armu, sest ma vajan seda.
Muidu oleksin ammu ilma silmade, hammaste, jalgade ja käteta.
Ma teen nii palju vigu.
Mind lohutab üks asi veel.
Psühholoogina olen pannud tähele,
et enamasti inimene, kes teeb või ütleb halvasti, ei mõtlegi nii.
Enamasti on tegu mingi valesti mõistmisega.
Möödarääkimine, inimeste väsimus või pettumus.
Kas hakkame vaatama? Alustame kohe esimesest salmist.
1Korintlastele 13:1
"Kui ma räägiksin inimeste ja inglite keeli, aga mul ei oleks armastust,
siis ma oleksin kumisev vasknõu või kõlisev kuljus."
Nojah, nüüd läksime omadega rappa!
Kohe tuli välja, et asi on jama.
Kust me seda armastust siis saame?
On tähelepanuväärne, et kui armastusetee algab,
on juttu sõnadest ja kõnest.
Just nagu Johannese evangeeliumis:
"Alguses oli Sõna".
Miks see on nõnda?
Sõnad on need, mis loovad tõelisust ja Jumal on kõik oma Sõnaga loonud.
Tõde on seegi, et sõnadega me sageli väljendame tundeid.
Jumal võtab kõigepealt meie sõnadest kinni.
Milline on meie kõne? Kas see on nagu helisev vask?
Kui vasktaldrikuid lüüakse kokku, tekkib ikka päris kõva lärm.
Kas me teeme sellist häält?
Või on see sõnakõlksuna öeldud meelitus: "Meeldid mulle ikka väga",
aga süda on samas täis hoopis midagi muud?
Kui läheme armastuse teele, näeme, et keegi meist ei ole täiuslik.
Ometi igaüks meist võib õppida
ja Jumal tahab, et me räägiksime armastuse keelt,
mis tuleks, oleks motiveeritud ja innustatud Tema armastusest.
Siis me ei räägi vasekuminat, mis solvab ja teeb haiget
ega üksnes tühje sõnu.
Vaid sõnu, mis teevad head.
Jällegi pole küsimus minu omadustes - selles, mida mina mõtlen ja oskan.
Küsimus on Jumala mõtetes ja Jumala tunnetes inimeste vastu.
Küsimus on selles, kuidas Jumal näeb inimesi.
Selles, et Tema annab armu, mitte minu loomulikes tunnetes.
Jumala mõtetes inimeste kohta.
Mind on see väga palju aidanud.
Mul on olnud juba aastaid ühe inimesega rasked suhted.
Mõtlen vahel, et äkki Pauluse vai oli ka mõni raske inimsuhe?
Selline inimene, kellega pidi elama, aga see oli paras väljakutse.
Ka see on üks võimalik tõlgendus.
Kogu selle aja jooksul,
kui olen püüdnud Jumala armastust kasutades
tõesti püsida armastuses,
palvetada selle inimese eest,
on Issanda süda selle inimese vastu erinev minu südamehoiakust.
Issand tunneb suurt hellust, suurt armu ja armastust,
nagu selles kirjakohas öeldakse:
"Issand on pika meelega, hellitab, ei kadesta, ei kelgi ega hoople,
Issand ei käitu kunagi näotult, ei otsi omakasu, ei ärritu..."
ja palvetades ma märkan, et Issandal ei ole kibedaid mõtteid tema vastu.
Issand ei pea meeles halba, Ta ei rõõmusta ülekohtu üle,
Ta rõõmustab ühes tõega
ja Issanda armastus katab kinni kõik vead.
Ta usub kõike. Ta usub alati parimat tulevat.
Ta loodab kõike ja talub kõik. Armastus ei hävi iialgi.
Issand ei anna kunagi alla. Mitte ühegi inimese osas.
Ta ei anna kellegi osas alla ega ütle, et see läks nüüd küll liiale.
Keegi pole lootusetu juhtum.
Kui keegi üldse armastusekeelt oskab, siis Issand kindlasti.
On imeline palves kogeda sama, mida Joy ütles. Jumal jaksab alati.
Jumal jaksab inimestest hoolida.
Kui kuulen, mida Tema inimestest mõtleb,
on see alati mõistetamatult hea ja armulik.
Ja seda sama mõtleb Ta ka minust ja sinust.
Selle saatesarja nimi on "Jumal kõneleb" ja oleme mitu korda rääkinud,
et Jumal tahab rääkida ja Ta räägibki.
Jeesus ütleb: "Minu lambad kuulevad minu häält."
Kui õpime Tema häält kuulama, kui loeme Jumala Sõna
ja Püha Vaim tõstab sealt sõnu meie südameisse
ning räägib meie sisemuses,
siis Ta räägib alati armastuse keelt.
Mitmel korral olen hämmastunud, kui olen teinud midagi väga rumalat
ja lausa pattu teinud.
Kui lähen siis Jumala juurde, ei mõista Ta mind hukka.
Ta julgustab ja ütleb: "Ma aitan sind edasi minna!"
Just nagu abielurikkumiselt tabatud naise puhul,
kelle variserid tõid Jeesuse juurde.
Jeesus ütles: "Ega minagi mõista sind hukka!"
Jumal räägib alati armastuse keelt.
Kui siin räägitakse, et ka meie peaksime seda rääkima,
siis see on meile raske, kui ei ole seda kunagi kuulnud.
Kui lased Jumalal rääkida oma elu olukordadest, inimestest,
rasketest asjadest, iseendast ja oma valudest armastuse keeles,
siis see muudab ka sinu enda keelt tasapisi.
Kui me palvetame Jumala palge ees keeruliste inimeste ja olukordade eest,
kui õpime vaatama asju Tema silme läbi, siis Uus Testament võidab.
Seal, Tema palge ees, ma suudan taas kogu südamest andestada
ja armastus saab jälle vabalt voolata.
Ma olen jälle vaba ja mul on taas kerge hingata.
Kui vaatame, mida Piibel üldse räägib meie keelekasutuse kohta,
siis kohe tuleb selgelt esile,
et armastus on tähtsam kui kogu kõneosavus.
Armastus on isegi tähtsam, kui keeltes rääkimine.
See ei tee sinust paremat kristlast, kui räägid keeltes või mitte.
Aga armastus on sellest tähtsam.
Kui mõelda meie kõnele ja sellele,
kuidas saaksime rääkida armastuse keelt,
siis Efeslastele 4:25 ütleb:
"Seepärast jätke vale ja rääkige tõtt oma ligimesega."
Hingevaenlane on valede isa.
Kui me valetame, räägime kõike muud kui Jumala keelt.
Jumal tahab, et me räägime tõtt. Mõnikord see ei ole nii lihtne.
Aga see tasub end ära. Ka valge vale on vale.
Kui otsustame: "Issand, ma tahan rääkida tõtt!"
Kui sul on kalduvus rääkida valet ja luisata,
aga tahad meelt parandada, siis palu Issandalt abi.
Olen isegi seda omal ajal palunud ja palun veelgi,
et Issand annaks julgust rääkida, seda, mida vaja,
et ma ei ütleks üleliigseid sõnu,
siis Issand tuletab meelde.
Kohe, kui hakkan midagi ütlema, tuleb meelde püsida tões
ja mitte liialdada, valetada ega kasutada valgeid valesi.
Räägi nii, nagu asi on. See on väga vabastav.
Ma tean üht teemat, mille osas on paras pähkel rääkida tõtt.
Näiteks mina võin väga kergelt sattuda kiusatusse öelda:
"Sa ei hooli minust! Ma ei meeldi sulle!"
Või kellegi teise kohta, et ta ei hooli minust.
Tõde on ju, et sa armastad mind. - Tõepoolest! - Ja teisedki hoolivad,
aga see on märk soovist saada mingisugust tähelepanu.
Ma ei räägi siis ju tõtt, kui ütlen, et sa ei hooli minust.
Ma peaks olema julge ja ka selles olukorras tunnistama,
et Jan hoolib minust.
Siis ei tuleks ehk nii lihtsalt neid tülitsemisi.
Õnneks meil polegi neid.
Piibel räägib kõnest veel ka Tiituse 2:8
"Pakkudes tervet vastuvaidlematut sõna, et vastane häbeneks,
kui tal pole meist rääkida midagi halba."
Meie kõne peaks olema terve ja laitmatu.
See tähendab: tõene, mõistlik ja hea.
Ka see võib olla paras väljakutse. On tore ju lihtsalt tühja lobiseda.
Kui rääkida laitmatusest,
siis me ei peaks kunagi rääkima teiste kohta halba. Eriti tagaselja.
Seda püüame ka lastele koolis õpetada,
et nad end halvasti tundes tuleksid meie jutule
ja me lahendame asja ära,
mitte ei lähe sõpradele teisi taga rääkima ja kiruma.
Meie kõne peaks olema laitmatu. Mitte hukkamõistev, vaid ülesehitav.
Ka selles võime kõik, ka mina, meelt parandada.
Jaakobuse 3:2 ütleb: "Me kõik eksime paljus.
Kui keegi ei eksi kõnes, siis on ta täiuslik
ja suudab ohjeldada ka kogu ihu."
Matteuse 12:36
"Inimesed peavad kohtupäeval aru andma igast tühjast sõnast,
mis nad on rääkinud."
Oijah.
See on väljakutse meile kõigile.
Kuidas rääkida alati sellist, mis teisi üles ehitab
ja mitte sellist, mis lammutab?
1 Peetruse 4:11 "Kui keegi räägib, siis ta rääkigu nagu Jumala sõnul"
Nagu Joy äsja ütles, võime me ise rääkida endale vastu,
öeldes: "Jumal nagunii ei vasta mu palvele."
"Jumal ei taha mind nagunii tervendada!" ja muud sellist.
Võime kujundada nii oma teoloogia, uskudes, et seda ütleb ka Piibel.
Ja ometi on need valed, mõttetud ja tühjad sõnad.
Seetõtttu ütleb Piibel, et kes räägib, rääkigu otsekui Jumala sõnu.
Mida Jumala Sõna ütleb?
Jumala Sõna ei ütle, et Ta ei taha sind tervendada ega hooli sinust.
Muidugi mitte.
Räägi sõnu, mida Jumal räägib ja see kannab hoopis teist vilja.
Kui me nendest asjadest räägime, võid tunda, et sa ei suuda seda.
"See nõuab liiga palju
ja ma ei ole kogenud lapsepõlves seda armastust.
Mu elu on olnud nii ränk ja raske.
Olen lihtsalt nii katki ja ma ei oska seda.
See sobib vaid neile,
kellel on olnud turvaline, hea ja õnnelik lapsepõlv."
Ka mina mõtlesin mitmel korral nii,
et see, kellel on olnud õnnelik ja hea lapsepõlv,
see oskab loomulikul moel seda paremini kui mina.
Mina ei suuda seda.
Mina ei suuda ega oska armastada. Olen selles vilets.
Aga siis leidsin ma imelise piibliloo Luuka 7:36
Üks variser on kutsunud Jeesuse endaga einestama.
Jeesus läkski tema koju sööma.
Ja vaata, linnas oli keegi patune naine, ja kui see sai teada,
et Jeesus istub variseri majas lauas,
tõi ta alabasterriista mürriõliga ja astus Tema taha Ta jalgade juurde
ning hakkas nuttes Tema jalgu pisaratega kastma
ja kuivatas neid oma juustega ja suudles Tema jalgu
ja võidis neid mürriõliga.
Aga kui variser, kes oli Ta külla kutsunud, seda nägi,
mõtles ta endamisi:
Kui Tema oleks prohvet, küll ta siis ära tunneks,
kes ja missugune on see naine, kes Teda puudutab, et ta on patune."
Oi-oi, Jeesus, kuidas Sa lased sel patusel naisel end puudutada!
Võib arvata, et sellegi naise lapsepõlv on olnud katkine
ja täis asju, mis on ajanud ta sel ajal nii taunitud ameti juurde.
Eks tänapäevalgi ole prostitutsioon ja enesemüümine taunitav tegevus.
"Jeesus aga ütles talle: Siimon, mul on sulle midagi ütelda!”
Tema lausus: Räägi, Õpetaja!”
Ühel rahalaenajal oli kaks võlglast:
üks oli võlgu viissada teenarit, teine viiskümmend.
Aga kuna neil ei olnud maksta, siis ta kustutas nende mõlema võla.
Kumb neist nüüd teda rohkem armastab?"
Siimon vastas: Ma arvan, et see, kellele ta rohkem kinkis.”
Jeesus ütles talle: Sa otsustasid õigesti.”
Ja pöördudes naise poole, lausus ta Siimonale:
Kas sa näed seda naist?
Ma tulin sinu majja, sa ei andnud minu jalgade jaoks vett,
tema on aga pisaratega mu jalgu kastnud ja oma juustega kuivatanud.
Sina ei andnud mulle tervituseks suud,
aga tema ei ole sest ajast peale, kui ta sisse tuli,
lakanud minu jalgu suudlemast.
Sina ei võidnud mu pead õliga, tema aga on võidnud mu jalgu mürriõliga.
Seepärast, ma ütlen sulle, on temale palju patte andeks antud,
sest ta on palju armastanud.
Aga kellele antakse andeks pisut, see armastab pisut.”
Jeesus ütleb otse, et see asi võib olla vastupidi.
See, kellel on olnud palju patte ja raskusi
ning kes tunneb, et ta on saanud palju andeks
ja tal on tohutu vajadus olla Issanda ligidal,
saab kogeda Issanda armastust.
Sedagi palju rohkem.
Ei peagi paika, et hea lapsepõlv tagab võime armastada.
Piibli sõnul pole see üldse nii!
Jeesus ütleb, et see, kellele palju antakse andeks, see armastab palju.
Küsimus pole minu loomulikus armastuses.
Mitte minu võimetes, vaid Jumala armastuses.
Kuigi sel naisel puudus loomuomane armastamisvõime,
ütleb Jeesus ometi, et ta armastab palju.
Võid mõelda ehk, et lihtsam oleks õppida või hiina keelt
kui armastuse keelt.
See võib olla muidugi tõsi,
aga kui õpime rääkima armastuse keelt, siis areneme.
Ka see on tõde, et õppides rääkima armastuse keelt,
tuleme uuel moel kuuldavaks.
Saame rääkida ka rasketest asjadest nii, et inimesed kuulavad ja saavad abi.
Julge paluda Isalt: "Õpeta mind rääkima Sinu armastuse keelt!
Räägi mulle oma armastuse keelt!"
Isegi, kui see tundubki raske, on Jumal võimeline sind õpetama.
Palvetame.
Tänu, Taevane Isa, et Sa räägid meile alati armastuse keeles.
Sina ei ole nagu kumisev vask või nagu kõlisev kelluke.
Sina oled täis armu ja tõde. Sa räägid alati armastuse keeles.
Issand, ma palun, et igaüks, kes täna palub: "Õpeta mind,"
saab tänada, et kuuled ta palvet, aitad ja õpetad.
Pane ingel valvuriks me suule.
Et kui sealt tuleb muudki kui armastust, võiksime pidada suu kinni
ja õpiksime rääkima otsekui Jumala sõnu.
Aita meid kõiki selles, Jeesuse nimel, aamen.
Jumal tõesti räägib ja TV7 kaudu levib Jumala Sõna kogu aeg.
On võimas, et saame olla selles töös osalised. See on Jumala arm.
TV7 teeb tõesti head tööd, aga vajab ka meie kõigi tuge.
Palvetuge, aga ka majanduslikku toetust.
See pole riiklik, vaid erakanal.
Kui soovid toetada seda tööd, võid helistada telefonil 900 1777 (7 eur)
või tee ülekanne kontonumbritele, mida näed ekraanil saate lõppedes.
Ole igal juhul õnnistatud ja pea meeles, et Jumal on armastus ka sinu elus.
Tõlge: Meeli Martin
Võimalused TV7 toetamiseks: Annetustelefon 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7